Jarmila Čihánková

Jarmila Čihánková (* 26. jún 1925, Roštín, Česko† 14. december 2017, Trnava) bola česká maliarka, kresliarka, grafička a autorka priestorových objektov, pôsobiaca na Slovensku.

Patrila k významným predstaviteľom Slovenského umenia šesťdesiatych rokov. Od roku 1950 žila v Bratislave, zomrela roku 2017 v Trnave. Vo svojej tvorbe sa venovala maľbe, priestorovým inštaláciám, tkaným veľkoplošným priestorovým objektom technikou artprotisu. Vizuálne inklinovala najprv k figurálnej maľbe, v šesťdesiatych rokoch zmenila svoje výtvarné smerovanie a tvorila konštruktívnu, konkretistickú abstrakciu, po normalizácii spoločenského aj výtvarného prostredia umeleckej scény, sa venovala opäť figurálnej maľbe. Jej tvorba šesťdesiatych rokov dvadsiateho storočia je výraznou v zmysle posúvania konštruktívnej abstrakcie od plošného obrazu k priestorovému objektu a konceptuálnejšej tvorbe prostredia. Prechod od maliarskeho priestoru na plátne, k rozšírenému fyzickému priestoru tak začala uplatňovať skôr, ako sa vo svete prejavil záujem o expandované pole maľby – z angl. Expanded painting. „Jej smerovanie prekračovať hraničné póly v rámci výtvarného odboru (Červená guľová štruktúra, 1968 / objekt-svietidlo) prerástlo napokon do polôh integrácie umeleckých disciplín (Žltý environment, 1970), napr. gule na oceľových pružinách voľne rozmiestnila v prírodnom prostredí a ozvučila ich. Pohyb týchto štylizovaných púpav predpokladá akciu diváka alebo prírodnej sily – vetra.“ 

Počas aktívnej kariéry sa umelkyňa dlhodobo venovala tvorbe tkanej aj strojovo vytváranej tapisérie. Artprotisy boli paralélnym pretlmočením jej obrazovej konštruktívno-geometrickej tvorby. V druhej polovici sedemdesiatych rokov pod tlakom ideologických aj existenčných požiadaviek zanechala program abstraktno-geometrickej tvorby, ktorý obnovila opäť po roku 1990.

Štúdium 
Spočiatku navštevovala Strednú školu umeleckých remesiel v Bratislave (prof. Ľudovít Fulla), ako je spomenuté v niekoľkých jej monografických knihách, od „od 13. rokov navštevovala detský kurz maľovania a modelovania pri Škole umeleckých remesiel (teda v posledný rok jej existencie, pred zavrením počas nevôle Slovenského štátu a nastupujúceho fašistického zriadenia). Napriek tomu umelecké kvality a pedagogické schopnosti prvých učiteľov (Ľ. Fulla, J. Horová) podporili prirodzený rozvoj jej maliarskeho talentu. Bez znásilňovania detskej predstavivosti mentorovaním začalo sa tak formovať jej vlastné farebné i tvarové videnie okolitého sveta. Menovite spôsob Fullovho usmerňovania sa jej nezmazateľne vryl do pamäti.“

19421943 študovala na Oddelení kreslenia a maľovania Slovenskej vysokej školy technickej v Bratislave (prof. M. Shurmann, Ján Mudroch).

Štúdiá ukončila v rokoch 19451950 na Vysokej škole umelecko-priemyselnej v Prahe (prof. Ján Bauch, Antoním Pelc).

Pôsobenie 
Po ukončení štúdia pôsobila v rokoch 19531958 ako pedagóg na Strednej umelecko-priemyselnej škole v Bratislave. V rokoch 19711985 na Vysokej škole múzických umení v Bratislave, katedra scénografie.
Bola členkou tvorivej Skupiny 4. Taktiež je jedným zo zakladateľských členov Klubu konkretistov na Slovensku.
 (Skupina 4 – Oľga Bartošíková, Jarmila Čihánková, Tamara Klimová, Viera Kraicová)

Výstavná činnosť 
Zúčastnila sa na výstavách Slovenského výtvarného umenia v Bratislave, Prahe, Moskve, Bruseli, Krakove, Havane, Stuttgarte, Dusseldorfe, Ríme, Florencii, Káhire, Alexandrii, Viedni, Alžíri, Osake, San Franciscu, Vilniuse, Berlíne a iné.

Samostatné výstavy 
 1969 – Jarmila Čihánková – Objekty (spolu s Tamarou Klimovou), Československé kultúrne stredisko, Varšava
 1969 – Art protisy, Solingen
 1969 – Art protisy, Klub Slovenského fondu výtvarných umení, Bratislava
 1971 – Art protisy (spolu s Antonom Cepkom), Göttingen
 1976 – Tapisérie art protis, Galéria Cypriána Majerníka, Bratislava
 1985 – Výber z tvorby, Výstavná sieň ZSVU, Bratislava
 2003 – Obrazy a art protis (spolu s Romanom Pavlovičom), And gallery, Trnava
 2005 – Výber z tvorby, Galéria Jána Koniarka, Trnava
 2022 – Jarmila Čihánková – Robinsonka (výstava ilustrácií), TOTO!jeGaléria, Bratislava

Kolektívne výstavy 
 1959 – Súčasná slovenská grafika, Moskva, ZSSR
 1959 – Skupina 4 (s Olgou Bartošíkovou, Tamarou Klimovou a Vierou Kraicovou), Bratislava
 1960 – Československá tapiséria, Brusel
 1962 – Skupina 4, Bratislava
 1964 – Súčasné slovenské umenie, Havana
 1964 – Maliarstvo Bratislavy, Krakov
 1966 – Grafika Bratislavy, Krakov
 1966 – Skupina 4, Špálova galéria, Praha
 1966 – Skupina 4, Galéria Cypriána Majerníka, Bratislava
 1968 – Klub konkretistov, Jihlava; Žilina; Ústí nad Labem; Praha; Stuttgart; Düsseldorf
 1969 – Moderné a naivné umenie Slovenska, Biberach/Riss
 1969 – Nové tendencie 4, Záhreb
 1969 – Klub konkretistov, Karlove Vary; Olomouc; Bratislava; Florencia; Rím; Benátky; Turín; Portici; Nijmegen; Scheweningen; Amsterdam; Viedeň; Brno
 1969 – Súčasné tendencie v slovenskom maliarstve, Varšava
 1969 – Slovenské umenie, Káhira; Alexandria; Bagdad
 1970 – Maliarstvo 17.–20. storočia, Biberach/Riss
 1970 – Slovenské výtvarné umenie 19651970, Slovenská národná galéria, Bratislava; Praha; Hluboká nad Vltavou; Brno
 1970 – Polymúzický priestor, Piešťany
 1971 – 5. Medzinárodné bienále tapisérie, Lausanne; Varšava
 1971 – Československá expozícia na medzinárodnom salóne, Turín
 1971100 súčasných tapisérií, Lausanne
 1971 – Art protis, Lausanne; Belehrad; Karlove Vary; Hradec Králové
 1972 – Československá tapiséria – art protis, Alžír; Tunis
 1972 – Art protis, Cuxhaven; Remeš; Viedeň; Prešov; Hodonín
 1972 – Interliving 72 art protis, Ósaka
 1972 – Art protis, San Francisco
 1973 – Art protis (SAGA) – putovná, USA; Kanada; Saarbrücken
 1973 – Ilustrácia po roku 1945, Schiedam; Moskva
 1975 – Československá tapiséria, Lodž; Varšava, Budapešť
 1975 – Žena vo svete dneška a zajtrajška, Bratislava; Banská Bystrica
 1976 – Art protis, Magdeburg
 1978 – Československá tapiséria, Kalisz; Lodž; Ľvov; Varšava
 1978 – Československá tapiséria – art protis, Alma-Ata; Vilnius
 1982 – Politická kresba v boji proti vojne, Sofia
 1982 – Umelecké formy dneška v slovenskom textilnom a sklárskom umení, Berlín
 1995 – 60. roky v slovenskom výtvarnom umení, Slovenská národná galéria, Bratislava
 1997 – Klub konkretistov, Jihlava; Karlove Vary; Zlín; Hluboká nad Vltavou; Slovenská národná galéria, Bratislava; Novohradská galéria Lučenec
 2001 – Klub konkretistov, Dům umění, Opava
 2018 – Skupina 4. Viera Kraicová, Oľga Bartošíková, Tamara Klimová, Jarmila Čihánková, Galéria mesta Bratislavy, Mirbachov palác, Bratislava, Slovensko

Referencie

Externé odkazy 
 

Narodenia 26. júna
Narodenia v 1925
Úmrtia v 2017
Českí maliari
Slovenskí maliari
Vyučujúci na Vysokej škole múzických umení v Bratislave